ທາມກາງການສຶກສາທົ່່ວໂລກທີ່ກຳລັງໄດ້ການພັດທະນາ ແຕ່ນັກສຶກສາລາວຈຳນວນບໍໜ້ອຍ ກຳລັງສຶກສາຢູ່ຕ່າງປະເທດ ດັ່ງອາຈານ ອາລຸນໄຊ ລາວກໍ່ເປັນນັກສຶກສາຜູ້ໜຶງທີ່ມີຄວາມກະຕື່ລືລົ້ນສຶກສາຮ່ຳຮຽນ ຈົນສຳເລັດການສຶກສາຈາກມະຫາວິທະຍາໄລ ແມ່ໂຈ້ ແຂວງ ຊຽງໃໝ່ ປະເທດໄທ ຈົນໄດ້ຮັບການຕີພິມບົດວິທະຍານິພົນ ໃນຫົວຂໍ້ Effect of solar-induced water temperature on the growth
performance of African sharp tooth catfish ສະບັບພາສາອັງກິດ ພາສາໄທ ຈາກຜົນງານທີ່ລາວຍາດມາໄດ້ນີ້້ ລາວກໍ່ຍາກຟາກເຖິງບັນດາເພືອນນັກສຶກສາ ແລະ ທີ່ສົນໃຈໃນການສຶກສາ ເພື່ອໄດ້ແລກປ່ຽນຄວາມຄິດຄວາມເຫັນ ອອກສູ້ສາກົນ ແລະ ຫວັງຢ່າງຍິງວ່າຈະໃຫ້ຄວາມສົນໃຈ
ຂຽນໂດຍ: ພົມພອນ ໜໍ່ບູນຕາ, ຫ້ອງການພົວພັນ ແລະ ການຮ່ວມມື
ພິທີແຂ່ງຂັນການສ້າງຜູ້ປະກອບການໄວໜຸ່ມກັບການແຂ່ງຂັນຄວາມຄິດທຸລະກິດກະສິກໍາ ແລະ ປ່າໄມ້ທີ່ຍືນຍົງ ຈັດຂື້ນທີ່ສະໂມສອນຂອງວິທະຍາໄລກະສິກໍາ ແລະ ປ່າໄມ້ພາກເໜືອ 25 ພະຈິກ 2017. ໄດ້ດໍາເນີນມາຮອດຮອບຕັດສິນຈາກ 11 ທີມ ຄັດເລືອກເອົາ 3 ທີມຜົນການແຂ່ງຂັນແມ່ນທີມ ລ້ຽງຈີຫລີດ-ແປຮູບຈີຫລີດ ເປັນທີມຊະນະເລີດ. ທ່ານທອງສະມຸດ ພູມມະສອນ ອໍານວຍການວິທະຍາໄລກະສິກໍາ ແລະ ປ່າໄມ້ພາກເໜືອ ກ່າວວ່າ : ພາຍຫຼັງເປີດການແຂ່ງຂັນຄວາມຄິດທຸລະກິດກະສິກໍາ ແລະ ປ່າໄມ້ທີ່ຍືນຍົງເຫັນໄດ້ວ່ານັກສຶກສາ ປີ 3 ແຕ່ລະນ້ອງໄດ້ປະກອບເປັນທີມ, ມີອາຈານທີ່ປືໍຶກສາລວມທັງໝົດມີ 16 ທີມ 60 ແນວຄວາມຄິດທຸລະກິດໄດ້ສົ່ງເຂົ້າແຂ່ງຂັນ, ພາຍຫຼັງທີ່ຄະນະກໍາມະການກວດກາ ແລະ ໃຫ້ຄະແນນໄດ້ຄັດເລືອກເອົາ 11 ທີມ ເຂົ້າແຂ່ງຂັນໃນຮອບທີ 2 ຕໍ່ໄປ, ຊຶ່ງແຕ່ລະທີມ ແລະ ທີ່ປຶກສາຂອງທີມທີ່ເຂົ້າແຂ່ງຂັນໃນຮອບທີ່ 2 ນີ້ກໍ່ໄດ້ຮັບທຶນຈໍານວນໜຶ່ງເພື່ອນໍາໄປສ້າງຜະລິດຕະພັນຂອງຕົນເອງ ພ້ອມໄດ້ຮັບການຝຶກອົຍຮົມທັງໝົດ 5 ຄັ້ງນັບແຕ່ເດືອນ 10 ຫາເດືອນ 11 ປີ 2017 ເພື່ອພັດທະນາຄວາມຄິດທຸລະກິດຂອງທີມຕົນໃຫ້ລະອຽດກວ່າເກົ່າ ເພື່ອກະກຽມການແຂ່ງຂັນມື້ສຸດທ້າຍກໍຄື ວັນທີ 25 ພະຈິກ 2017ນີ້. ຜົນການແຂ່ງຂັນແມ່ນທີມ ລ້ຽງຈີຫລີດ ແລະ ແປຮູບຈີຫລີດ ເປັນທີມຊະນະເລີດ ໄດ້ຮັບລາງວັນເງິນສົດ 6,5 ລ້ານແສນກີບ, ທີ 2 ແມ່ນທີມ ສວນເສດຖະກິດກະສິກໍາແບບຍືນຍົງ ໄດ້ຮັບເງິນສົດ 5 ລ້ານກີບ, ທີ 3 ແມ່ນທີມໄກ່ອົບສະໜຸນໄພ ໄດ້ຮັບເງິນສົດ 3 ລ້ານກີບ ແລະ ທີມຫົວຂໍ້ນາງງາມໃນຫ້ອງມືດ ( ຖົ່ວງອກ) ໄດ້ຮັບລາງວັນຂວັນໃຈມະຫາຊົນ 2 ລ້ານກີບ, ໄດ້ຮັບລາງວັນ ຊີວະນາໆພັນ ແມ່ນທີມ ເຫັດບົດທອດສະໝຸນໄພ ແລະ ຊາຢານາງພັນປີ. ໃຫ້ກຽດເຂົ້າຮ່ວມເປັນກໍາມະການຕັດສິນຮອບສຸດທ້າຍນີ້ມີ ທ່ານ ບຸນທ່ຽງ ສຸລິວັນ ປະທານສະພາອຸດສາຫະກໍາການຄ້າ ແຂວງຫຼວງພະບາງ, ທ່ານ ໄຊຍະພັນ ລາສີ ຫົວໜ້າພະແນກກະສິກໍາແລະ ປ່າໄມ້ແຂວງຫຼວງພະບາງ, ທ່ານ ອາຄົມ ພົມມະບານ Lao green group, ທ່ານ ສຸວັນທອງ ນາມວົງ ຈາກກົມສົ່ງເສີມກະສະກໍາແລະ ສະຫະກອນກະຊວງກະສິກໍາແລະປ່າໄມ້, ທ່ານ ສຸພົນ ລາຊພົນ ຜູ້ອໍານວຍການສະຖາບັນການເງິນຈຸລະພາກ ຈໍາປາລາວ ແຂວງຫຼວງພະບາງ, ທ່ານ ນາງ ວັນນິດາ ເຈົ້າຂອງຮ້ານຈິທັນມິນິມາກ, ທ່ານ ນາງ ຫັດຖະນີກອນ ວົງສຸລິນ ອາຈານ ສອນ ປະຈໍາທີ່ວິທະຍາໄລກະສິກໍາແລະ ປ່າໄມ້ພາກເໜືອ ພ້ອມດ້ວຍຜູ້ປະກອບການທຸລະກິດອ້ອມຂ້າງ ແຂວງເຂົ້າຮວ່ມ. ການຈັດການແຂ່ງຂັນ ຂອງວິທະຍາໄລເພື່ອສ້າງຜູ້ປະກອບການໄວ້ໜຸ່ມໃຫ້ບັນດານັກສຶກສາທີ່ກໍາລັງຈະຮຽນຈົບຈາກວິທະຍາໄລ ດ້ວຍການແຂ່ງຂັນຄວາມຄິດທຸລະກິດກ່ຽວກັບກະສິກໍາ ແລະປ່າໄມ້ ທິ່ຍືນຍົງແບບນີ້ແມ່ນແນໃສ່ໃຫ້ບຸກຄະລາກອນທີ່ຮຽນຈົບໄປໄດ້ປະກອບທຸລະກິດເປັນຂອງຕົນເອງໄດ້ດ້ວຍຕົນເອງ.
ຂຽນໂດຍ: ມະນີຈັນ ສີບົວຄໍາ
ໝາກຜົນການສຶກສາຄືສັບສົມບັດ ແລະ ປັນຍາແຫ່ງຊີວິດ ດັ່ງທ່ານ ອາຈານ ບູນຊູ ໄຊຊະນະ ເປັນພະນັກງານ ຢູວິທະຍາໄລ ກະສິກຳ ແລະ ປ່າໄມ້ພາກເໜືອ ເຊິງລາວເປັນພະນັກງານທີ່ຊອກຮູ້ຮຳຮຽນມາຕະຫຼອດ ຈົນໄດ້ທຶນການສຶກສາ SEARCA ຈາກປະເທດ ຟີລິບປິນ ຈົນສຳເລດການສຶກສາ ລະດັບປະລິນຍາໂທ ເຖິງແມ່ນວ່າຈະຈົບແລ້ວ ແຕ່ ດ້ວຍຄວາມມັກຮັກໃນການສຶກສາ ລາວຈື່ງໄດ້ ສະໝັກສອບເສັງເຂົ້າຄັດເລີອກ ແລະ ກໍ່ໄປສຶກສາຮຳຮຽນ ຢູ່ທີ່ ມະຫາວິທະຍາໄລ Las Banos ແຫ່ງຟິລິບປິນ ລະດັບປະລິນຍາໂທ ເປັນເວລາສາມປີ ຕະຫຼອດໄລຍະການຮຳຮຽນ ກໍ່ໄດ້ມີຜົນໃນການປະກອບສ່ວນໃຫ້ກັບສະຖານບັນ ແລະ ຈົນໄດ້ການຕີພິມຢູ່ໃນປຶ້ມ SEARCA_Discovering_New_Roads_to_Development ແຫ່ງປະເທດຟີລິບປິນ ຈາກຜົນງານທີ່ລາວຍາດມາໄດ້ນີ້ ລາວກໍ່ຍາກຟາກເຖິງບັນດາເພືອນນັກສຶກສາ ແລະ ທີ່ສົນໃຈໃນການສຶກສາ ເພື່ອໄດ້ແລກປ່ຽນຄວາມຄິດຄວາມເຫັນ ອອກສູ້ສາກົນ ແລະ ຫວັງຢ່າງຍິງວ່າຈະໃຫ້ຄວາມສົນໃຈ
ຂຽນໂດຍ: ຫ້ອງການພົວພັນ ແລະ ການຮ່ວມມື
ໃນຕອນເຊົ້າຂອງວັນທີ 20 ພະຈິກ 2017 ທີ່ຫ້ອງປະຊຸມ ຂອງວິທະຍາໄລ ກະສິກໍາ ແລະ ປ່າໄມ້ພາກເໜືອ, ໄດ້ເປີດພິທີ ຝຶກອົບຮົມການນໍາ ໃຊ້ລະບົບຖານຂໍ້ມູນຄຸ້ມຄອງນັກສຶກສາ ໃນວັນທີ 20-24/11/2017. ຈຸດປະສົງໃນການຝຶກອົບຮົມໃນຄັ້ງນີ້ກໍ່ເພື່ອເປັນການປັບປຸງ ແລະ ພັດທະນາລະບົບຖານຂໍ້ມູນຄຸ້ມຄອງຂອງພະນັກງານ ແລະ ນັກສຶກສາ ພາຍໃນວິທະຍາໄລ ໃຫ້ທັນສະໄໜ ແລະ ຄ່ອງແຄ່ວຂຶ້ນກວ່າເກົ່າ, ເພື່ອນໍາໃຊ້ລະບົບຖານຂໍ້ມູນຄຸ້ມຄອງຂອງພະນັກງານ ແລະ ນັກສຶກສາເປັນເອກະພາບ ພາຍໃນວິທະຍາໄລ, ເພື່ອໃຫ້ຜູ້ຮັບຜິດຊອບລະບົບຖານຂໍ້ມູນໄດ້ນໍາໃຊ້ຢ່າງທົ່ວເຖິງ. ພາຍໃນພິທີກໍໃຫ້ກຽດ ເປັນປະທານໂດຍທ່ານ ປອ ອຸໄທ ສຸກຂີ ຮອງອໍານວຍການ ວິທະຍາໄລກະສິກໍາ ແລະ ປ່າໄມ້ພາກເໜືອ ແລະ ທ່ານ ບຸນທະວີ ໄຊຍະເພັດ ຮອງຫົວໜ້າຫ້ອງກົມຈັດຕັ້ງ ແລະ ພະນັກງານ, ນອກນີ້ກໍຍັງມີ ທ່ານ ສອນມີນາ ຜາມີໄຊ ວິຊາການພັດທະນາຊັບພະຍາກອນມະນຸດ, ຕະຫຼອດຮອດ ຫົວໜ້າຫ້ອງການພັດທະນາວິຊາການ ແລະ ນັກສໍາມະກອນເຂົ້າຝຶກອົບອົບຮົມໃນຄັ້ງນີ້ ກໍໃຫ້ກຽດເຂົ້າຮ່ວມ.
ຂ່າວໂດຍ: ຫ້ອງການພົວພັນ ແລະ ການຮ່ວມມື
ໃນຕອນເຊົ້າຂອງວັນທີ 11 ພະຈິກ 2017 ທາງທິມງານບົວລະບັດຮັກສາ ວິທະຍາໄລ ຫຼື ວ່າທິມມິກ ໄດ້ຈັດການອົມຮົມນິເທດຂຶ້ນທີ່ສະໂມສອນ ວິທະຍາໄລ ກະສິກໍາ ແລະ ປ່າໄມ້ພາກເໜືອ ແນະນຳ ການນໍາໃຊ້ອຸປະກອນໃຫ້ແກ່ນັກສຶກສາ ປີ I ຫຼຸ້ນ VII ທີ່ເຂົ້າມາໃໜ່. ໂດຍເປັນທານຂອງ ທ່ານ ປອ ອຸໄທ ສຸກຂີ ຮອງອໍານວຍການ ວິທະຍາໄລ ກະສິກໍາ ແລະ ປ່າໄມ້ພາກເໜືອ ຈຸດປະສົງ ກໍ່ເພື່ອເປັນການເຕົ້າໂຮມນັກສຶກສາທີ່ເຂົ້າມາໃໜ່ ໄດ້ຮູ້ວິທີການນໍາໃຊ້ອຸປະກອນຕ່າງໆ ເປັນຕົ້ນແມ່ນ ອຸປະກອນໄຟຟ້າ, ອຸປະກອນການບໍາລຸງຮັກສາ ແລະ ສີ່ງທີ່ອຳນວຍຄວາມສະດວກຕ່າງໆ, ການນໍາໃຊ້ລະບົບນໍ້າພາຍໃນອາຄານ ແລະ ລະບົບນ້ຳທີ່ໃສ່ເຂົ້າໃນການຜະລິດ, ການນໍາໃຊ້ຈັກຕັດຫຍ້າ, ການຮັກສາສິ່ງແວດລ້ອມ, ການຮັກສາສຸຂະພາບ ແລະ ກົດລະບຽບຂອງຫໍພັກ, ຫ້ອງຮຽນ ຂອງວິທະຍາໄລວາງອອກ.
ການຝຶກອົບຮົມໄລຍະສັ້ນໃຫ້ກັບຊາວກະສິກອນ ຫົວຂໍ້ການປູກເຫັນນາງລົມ ໄດ້ສຳເລັດຢ່າງເປັນທາງການ ພິທີດັ່ງກ່າວໄດ້ຈັດຂຶ້ນທີ ຫ້ອງປະຊຸມໃຫຍ່ ພາຍໃຕ້ການເປັນປະທານ ຂອງທ່ານ ທອງສະມຸດ ພູມມາສອນ ອຳນວຍການວິທະຍາໄລ ມີທ່ານ ອຸໄທ ສຸກຂີ ຮອງອຳນວຍການ ພ້ອມດ້ວຍຕ່າງໜ້າໂຄງການ SURAFCO, ຕ່າງໆໜ້າຄະນະວິຊາ, ຄູອາຈານ ແລະ ນັກສຳມະນາກອນ ເຂົາຮ່ວມ ຜ່ານການຝຶກອົບຮົມມາເປັນເວລາ 5 ວັນ ຊາວບ້ານສາມາດກຳໄດ້ບົດຮຽນ ແລະ ນຳໄປປະຕິບັດຕົວຈີງໄດ້ ການຝຶກອົບຮົມດັ່ງກ່າວທາງໂຄງການໄດ້ສະໜັບສະໜູນທຶນໃນການຝຶກ
ກິດຈະກຳການປູກເຂົ້ານາປີຂອງຄະນະວິຊາປູກຝັງ ໄດ້ລົງມືເກັບກ່ຽວແລ້ວ ເຂົ້ານາທີ່ນຳມາປູກແມ່ນເຂົ້າແນວພັນ ລາບຸນ ເຊິງເອົາມາຈາກ ສູນຄົ້ນຄວ້າກະສິກຳ ເຂດພູດອຍ ແນວພັນດັ່ງກ່າວໃຊ້ເວລາປູກ 3 ເດືອນ ແມ່ນໃຫ້ຜົນຜະລິດ
ຜ່ານຝຶກອົບຮົມມາເປັນມື້ທີ 3 ແລ້ວຊາວບ້ານສາມາດເຮັດການຜະລິດເຫັດໄດ້ ແລະ ເຫັນຜົນງານອອກມາຕົວຈີງ ຕ່າງຄົນກໍ່ມີຄວາມພາກພູມໃຈ ໃຫ້ໄດ້ມີຄວາມຫວັງໄວ້ວ່າເມື່ອສຳເລັດການຝຶກອົບຮົມແລ້ວ ແມ່ນຈະໄປເຮັດເສດຖະກິດຄອບຄົວ ຜະລິດເຫັດຂາຍ ເຖິງແມ່ນວ່າຍັງບໍ່ທັນສຳເລັດການອົບຮົມ ແຕ່ບາງຄອບຄົວກໍ່ຍັງໃຫ້ສຳມະຊິກໃນຄອບຄົວກະກຽມສະຖານທີ່ໄວ້ຖ້າແລ້ວ ຮຽນຈົບມື້ໃດຈະລົງມືເຮັດມື້ນັ້ນ ນີ້ກໍ່ອາດເປັນຕົວຢ່າງໜຶ່ງໃຫ້ແກ່ຜູ້ທີສົນໃຈການຜະລິດເຫັດກໍ່ເປັນໄດ້
ແຕ່ທ່ານກໍ່ສາມາດຕິດຕໍ່ມາຫາທິມງານພວກເຮົາ ຫາກວ່າມີຄວາມສົນໃຈ ຍາກໃຫ້ຝຶກອົບຮົມຫົວຂໍ້ໃດ:
ຫຼັກສູດໄລຍະສັ້ນມີດັ່ງນີ້:
- ການປູກເຫັດນາງລົມ-ນາງຟ້າ
- ການລ້ຽງໄກ່
- ການປູກຜັກປອດສານພິດ
- ການລ້ຽງກົບ
- ການປູກພຶດໃນສ່ວນໄມ້ສັກ ຫຼ ໄມ້ໃຫ້ໝາກໃນສ່ວນໄມ້ສັກ
- ແລະ ການແປຮູບອາຫານ ຈາກຜົນຜະລິດກະສິກຳ
ຕອນເຊົ້າ ວັນທີ26 ກັນຍາ 2017 ທີ ວິທະຍາໄລ ກະສິກຳ ແລະ ປ່າໄມ້ພາກເໜືອ ໄດ້ຈັດການສອບເສັງຄັດເລືອກເອົານັກສຶກສາຊຸດ ໃນສົກປີ 2017-2018 ຈະມານີ້ ປະກອບດ້ວຍ 4 ຄະນະວິຊາຮຽນ: ປູກຝັງ, ລ້ຽງສັດ ແລະ ການປະມົງ, ປ່າໄມ້ ແລະ ທຸລະກິດກະສິກຳ ມີນັກສຶກສາມາຈາກສະຖານທີ່ຕ່າງໆ 8 ແຂວງພາກເໜືອ ຂອງປະເທດລາວ ເຂົາຮ່ວມການສອບເສັງ
ມື້ທີສອງແລ້ວສຳລັບການປູກເຫັນນາງລົມ ພາຍຫຼັງຮຽນພາກທິດສະດີ ແລ້ວແມ່ນໄດ້ມາລົງເຮັດພາກປະຕິບັດຕົວຈີງ ເຊັນວ່າການປະສົມຫົວເຊື້ອເຫັດ, ການຫາຍເບົ້າເຫັດ ຕະຫຼອດຮອການໜື້ງ ເພື່ອໃຫ້ຊາວກະສິກອນ ໄດ້ປະຕິບັດຕົວຈີງໃຫ້ຫຼາຍ ແລະ ຄົ້ນເຄີຍສາມາດເຮັດໄດ້ດ້ວຍຕົນເອງ ບັນດານັກສຳມະນາກອນຕ່າງກໍ່ໄດ້ຕັ້ງໜ້າ ແລະ ເອົາໃສ່ຕັ້ງຄຳຖາມ ຖາມບ່ອນໃດບໍເຂົາໃຈ ແລະ ບັນຍາກາດກໍ່ເປັນກັນເອງ
ຫຼັດສູໄລຍະສັ້ນ ຂອງວິທະຍາໄລ ສະໜອງການຝຶກອົບຮົມໃຫ້ແກ່ຊາວກະສິກອນ ຫຼືວ່າ ທ່ານໃດສົນໃຈແມ່ນສາມາດຕິດຕໍ່ໄດ້ກັບທິມງານໄດ້:
NAFC developed short cause training for farmer and who is interested, we can provide for you.